കര്ഷകരുടെ തലയടിച്ച് പൊട്ടിക്കണമെന്ന് ഐഎഎസ് ഉദ്യോഗസ്ഥന് നടപടിയെടുക്കണമെന്ന് കിസാന്സഭ ന്യൂഡല്ഹി ഹരിയാനയിലെ കര്ണാലില് കര്ഷകരുടെ തലയടിച്ച് പൊളിക്കാന് നിര്ദേശിച്ച സബ്ഡിവിഷണല് മജിസ്ട്രേറ്റ് ആയുഷ് സിന്ഹയ്ക്കെതിരെ നടപടിയാവശ്യം ശക്തിപ്പെട്ടു. കര്ണാലില് മുഖ്യമന്ത്രി മനോഹര്ലാല് ഖട്ടര് എത്തുന്നതിനുമുമ്ബാണ് സിന്ഹ കര്ഷകരുടെ തലയടിച്ച് പൊളിക്കാന് പൊലീസുകാര്ക്ക് നിര്ദേശം നല്കിയത്. ഇതിന്റെ വീഡിയോ ക്ലിപ്പ് സമൂഹമാധ്യമങ്ങളില് പ്രചരിച്ചു. 2018 ബാച്ച് ഐഎഎസുകാരനാണ് സിന്ഹ. കര്ണാലില് ഡ്യൂട്ടി മജിസ്ട്രേറ്റിന്റെ ചുമതല വഹിക്കവെയാണ് കര്ഷകരെ അടിച്ചകറ്റാന് സിന്ഹ നിര്ദേശിച്ചത്. എല്ലാവനെയും പിടിച്ചെണീപ്പിച്ച് പുറത്തടിക്കാന് ആദ്യം ആവശ്യപ്പെട്ടു. സുരക്ഷാവലയം ഭേദിക്കാന് ഒരുത്തനെയും അനുവദിക്കരുതെന്നും നിര്ദേശിച്ചു. അതിന് മുതിരുന്നവരുടെ തലയടിച്ച് പൊളിക്കാന് ആവശ്യപ്പെട്ടു. താന് പറഞ്ഞതുപോലെ തന്നെ ചെയ്യില്ലേയെന്ന് സിന്ഹ പൊലീസുകാരോട് ചോദിച്ചു. പൊലീസുകാരില്നിന്ന് ഉറപ്പുവാങ്ങിയശേഷമാണ് സിന്ഹ പിന്വാങ്ങിയത്. സിന്ഹയ്ക്കെതിരെ നടപടിയെടുക്കണമെന്ന് കിസാന്സഭ പ്രസിഡന്റ് അശോക് ദാവ്ളെയും ജനറല് സെക്രട്ടറി ഹന്നന് മൊള്ളയും ആവശ്യപ്പെട്ടു. ഉന്നതങ്ങളില്നിന്നുള്ള നിര്ദേശമില്ലാതെ ഇത്തരമൊരു ഉത്തരവ് നല്കില്ല. കര്ഷകര് സമാധാനപരമായാണ് പ്രതിഷേധിച്ചത്. പൊലീസ് നടപടിയില് ജുഡീഷ്യല് അന്വേഷണം വേണം. അടിക്കാന് നിര്ദേശം നല്കിയ രാഷ്ട്രീയ മേലാളന്മാരെ കണ്ടെത്തണം. ആയുഷ് സിന്ഹയ്ക്കെതിരായി ഉചിതമായ നടപടിയുണ്ടാകുമെന്ന് ഉപമുഖ്യമന്ത്രിയും ജെജെപി നേതാവുമായ ദുഷ്യന്ത് ചൗത്താല പറഞ്ഞു. അതേസമയം മുഖ്യമന്ത്രി പൊലീസ് നടപടിയെ ന്യായീകരിച്ചു. കര്ഷകരാണ് സംഘര്ഷമുണ്ടാക്കിയതെന്നും ആരോപിച്ചു.